carohd/mindhelper huggingface dataset:
Jeg vil gerne have sex med min bedste veninde
Kategori: Kærlighed og sex
K\u00f8n: Dreng
Alder: 13
Dato: 2018-06-26T14:28:57.000Z

Sp\u00f8rgsm\u00e5l:
Jeg vil gerne knalde min bedste veninde

Svar:
At have lyst til en anden kan være rigtigt skønt. Men det kan også være rigtigt forvirrende. Specielt når det handler om en person, man er tæt på.



Er det hende, du har lyst til?



Nogle gange kan det at være meget tæt med en person sætte gang i nogle af de her tanker om, at man har lyst til at have sex med personen. Men nogle gange kan det også bare være fordi, at man har lyst til sex. Og så er det en tryg tanke at gøre det med en, man kender og har det rart med. Eller det er måske i virkeligheden mere tanken om det, der er fascinerende og dragende. Så det kan måske være godt at tænke over, hvordan det er for dig. Er det virkeligt hende, du har lyst til? Eller er det mere bare tanken om at have sex?



Er hun klar til det?



Jeg kommer til at tænke på, om hun mon er klar til det? Når man er så ung, som du er, kan der være meget stor forskel på, hvor langt man er i forhold til det seksuelle. Så det er måske slet ikke sikkert, at din bedste veninde er klar til at have sex. Og det er bare så vigtigt, at begge parter føler sig klar. Ligesom det er super vigtigt, at man er helt sikker på, at den anden også har lyst, når man skal have sex. Ellers kan man ende med at få en rigtigt træls oplevelse, hvor det ikke rigtigt har været rart for nogen. Og hvor man måske fortryder det bagefter. 



Så hvis du tænker, at du virkeligt gerne vil have sex med hende, er det rigtigt vigtigt, at I får snakket det rigtigt godt igennem. Så I er sikre på, at I begge to er helt klar til det.



Jeg vil anbefale dig at læse vores artikel om sex for første gang. Der står nemlig en masse gode råd og viden, som kan være rar at have, hvis man skal have sex med nogen for første gang.



Læs vores artikel om sex for første gang her.



Det kan have konsekvenser



Desuden tænker jeg også på, om du har tænkt over, hvilke konsekvenser det kan have for jeres forhold at have sex med hende? Det kan nemlig godt ændre et venneforhold rigtigt meget, hvis man lige pludseligt blander sex ind i det. Og måske kan du risikere, at jeres forhold går i stykker. Så du skal tænke over, om du har lyst til at risikere jeres venskab. Du skriver, at hun er din bedste veninde, så jeg tænker, at hun betyder meget for dig. Er det værd at sætte det på spil for at have sex med hende?



Snak med dine kammerater



Jeg tænker også, at du måske kan snakke med dine kammerater om det. Det kan være rart at dele den slags tanker med nogen. Og måske er der nogen af dem, der har stået i en situation, der minder om din. Og som har nogle gode råd til, hvad du kan gøre?



Jeg håber, at mit svar har hjulpet dig lidt. Og så ønsker jeg dig held og lykke med det.
Jeg er vildt træt, men jeg kan ikke falde i søvn
Kategori: Mad, søvn og motion
K\u00f8n: Pige
Alder: 13
Dato: 2018-07-23T09:37:03.000Z

Sp\u00f8rgsm\u00e5l:
Jeg er mega træt men kan bare ikke sove.Jeg har ligget vågen i snart 3 timer og kan ikke falde til ro. Jeg tror det har noget at gøre med at jeg spekulere. Hvad kan jeg lige gøre?

Svar:
Det er bare helt vildt træls, når man er vildt træt, men bare slet ikke kan falde i søvn. Så jeg er glad for, at du har skrevet ind og delt dine tanker.


Først vil jeg lige gøre dig opmærksom på, at jeg har slettet dit navn. Det er kun for, at jeg er helt sikker på, at du forbliver anonym. 


Skriv dine spekulationer ned 
At ligge i sin seng uden at kunne sove er bare virkeligt træls. Men det er noget rigtigt mange oplever i perioder. Der kan være mange grunde til, at man har det sådan. Men du skriver, det måske er fordi, du spekulerer meget. Og det tænker jeg sagtens, du kan have ret i. For mange spekulationer kan nemlig gøre det svært at komme til at slappe ordentligt af. Så måske kan det hjælpe dig at skrive dine spekulationer ned inden sengetid. Find et stykke papir, din computer eller din mobil og skriv alt det ned, du ellers ville ligge og tænke på. Det hjælper at få det hele ud af hovedet. Så er bliver der nemlig lidt mindre kaos i ens tanker, og så er det tit nemmere at falde i søvn. Du kan også prøve at læse vores artikel med andre gode tips til, hvad man kan gøre, hvis man har svært ved at falde i søvn. 


Prøv en vejrtrækningsøvelse 
Når man spekulerer rigtigt meget, kan man nogle gange godt komme til at trække vejret overfladisk. Helt uden at man tænker over det. Og så kan det være rigtigt godt med en vejrtrækningsøvelse. Så kan man nemlig få gjort sin vejrtrækning dybere igen. Og få lidt ro på kroppen. Så bliver det tit nemmere at falde i søvn. Hvis det er noget, du har lyst til at tjekke ud, kan du jo kigge på denne guide til to simple åndedrætsøvelser. 


Snak med nogen om, at du ikke kan sove 
Mit sidste tip til dig er at snakke med nogen om, at du ikke kan sove. Det er nemlig det allerbedste man kan gøre, hvis der er noget, der fylder meget. Og det lyder, som om det er irriterende for dig, at du har ligget vågen så længe. Så find en du er tryg ved og fortæl personen, at du har svært ved at sove. For at have svært ved at falde i søvn er noget, der rammer rigtigt mange. Så det kan jo være, at personen du vælger at snakke med, selv har oplevet at have svært ved at sove. Og kan fortælle dig, hvad der hjalp for ham eller hende.


Du kan også prøve at fortælle om de ting, du ligger og spekulerer på, når du skal sove. Det hjælper tit rigtigt meget, at man får det sagt højt i løbet af dagen. For det er nemlig sådan med ting, man går og spekulerer over helt selv, at de tit får bygget sig op. Og bliver større og større og flere og flere. Så hvis man får snakket om det med nogen i løbet af dagen, bliver der færre ting, man skal ligge og spekulere over om aftenen, lige inden man skal sove.  


Jeg håber meget, at mit svar hjulpet dig lidt. Og at det har givet dig lidt inspiration til, hvad du kan gøre, næste gang du ligger i din seng og har svært ved at sove.
Kan man blive dum af at sidde med sin telefon hele tiden?
Kategori: Generelt
K\u00f8n: Dreng
Alder: 19
Dato: 2018-07-23T10:41:14.000Z

Sp\u00f8rgsm\u00e5l:
Kan man blive dum eller hjerneskadet af t side med sin mobil 24-7 mig en kammerat have lige en diskussion om det og kan man også blive mærkelig af at side hjemme 24.7

Svar:
Det lyder som om, at du og din ven har haft gang i nogle gode diskussioner. Det er altid godt at få snakket og diskuteret med sine venner. Så bliv endelig ved med det.


Det er ikke sundt at sidde for meget med sin telefon


Så vidt jeg ved, kan man ikke blive hjerneskadet  eller dum  af at sidde med sin telefon 24/7. Men det er bestemt ikke sundt at sidde med sin telefon hele tiden. Det kan for eksempel være træls for øjnene at sidde og kigge ind i en skærm hele tiden. Og så kan det også forstyrre ens nattesøvn at sidde og kigge ind i en telefonskærm for tæt på sengetid. Ligesom jeg også tænker, at man ville blive druknet af indtryk, hvis man sad og kiggede i sin telefon hele tiden. Man har nemlig brug for pauser til at bearbejde de indtryk, man får ind i løbet af en dag. Så selvom man ikke bliver hjerneskadet af at sidde og kigge ned i sin telefon hele tiden, så er der bestemt nogle gode grunde til at lægge telefonen i lommen og nyde verden omkring sig.


Man ville nok blive ret ensom


Jeg ved ikke, om man ville blive mærkelig af at sidde derhjemme hele tiden. Men jeg tænker, at langt de fleste nok ville blive temmeligt ensomme. Vi mennesker er nemlig som udgangspunkt sociale væsner. Og vi har brug for kontakt med andre mennesker. Nogle i større grad end andre. Men som udgangspunkt har vi alle sammen brug for at have nogen, vi kan snakke med. Og hvis vi ikke har det, kommer vi til at føle os ensomme. Så hvis man bare sad derhjemme hele tiden uden at snakke med nogen, ville man nok ende med at blive ret ensom. 


Snak med nogen hvis telefonen forstyrrer


Til sidst vil jeg bare lige tilføje, at hvis I sidder så meget med jeres telefon, at det er forstyrrende for jer.vSå synes jeg, at I skal tage at snakke med en voksen om det. Det er nemlig rigtigt vigtigt, hvis der er noget, der fylder meget. Det kan for eksempel være jeres forældre. Men det kan også være en anden voksen, I er trygge ved, hvis I hellere vil det. Og det er også vigtigt at gøre, hvis I synes, at I sidder for meget derhjemme. Så kan de voksne nemlig hjælpe og støtte jer til at få ændret lidt i jeres vaner. Så I kan komme mere ud og lægge telefonen lidt mere i lommen.


Jeg håber, at mit svar har givet jer svar på jeres spørgsmål.
Hvor længe går der, før man får svar?
Kategori: Generelt
K\u00f8n: Pige
Alder: 16
Dato: 2018-07-25T15:30:03.000Z

Sp\u00f8rgsm\u00e5l:
Hvor lang tid går der før man for svar i sit brev?

Svar:
Vi har en svarfrist på 10 dage, men vi gør det selvfølgeligt alt, hvad vi kan for at svare så hurtigt som muligt. Nogle perioder er dog flere spørgsmål end andre, så derfor kan det variere lidt, hvor lang tid der går indenfor de ti dage.


Du kan finde svarfristen lige nedenunder skriv til brevkasse for unge, som er i toppen af siden, når du skriver til brevkassen. Og du kan også finde den på samme side, hvor du fik dit nummer til brevkassen.


Håber det var svar på dit spørgsmål.
Jeg bliver mobbet af en anden pige
Kategori: Mobning og overgreb
K\u00f8n: Pige
Alder: 13
Dato: 2018-08-27T12:28:57.000Z

Sp\u00f8rgsm\u00e5l:
HUN GØR DET HVER DAG OG JEG SYNTES HUN ER GRIM

Svar:
Det er super hårdt, når man bliver mobbet af en anden. Og det kan gøre rigtigt ondt. Så jeg er glad for, du har skrevet ind og delt dine tanker.


Allerførst vil jeg lige gøre dig opmærksom på, at jeg har slettet navnet i din besked. Det har jeg gjort, så jeg er helt sikker på, at alle forbliver anonyme. 


Snak med din klasselærer 
Det gør rigtigt ondt, når man bliver mobbet af en anden person. Derfor er det rigtigt vigtigt, at man får fortalt, at man bliver mobbet til en voksen. Så den voksne kan hjælpe med at sætte en stopper for det. Det er specielt vigtigt, hvis man også selv er lidt vred. Hvilket det lyder, som om du er? Det forstår jeg virkeligt godt, for mobning er aldrig nogensinde okay.


Men når man selv er oprevet og vred, kan det være svært at sætte sig ned og tage en ordentlig snak med den anden person. Så er det rigtigt godt at have en tredje person, der kan sørge for at snakken bliver god. Og som kan komme med nogle forslag til, hvordan I kan løse problemet. Derfor er mit bedste råd til dig at tage fat i en voksen. Det kunne for eksempel være din klasselærer, hvis L også går i din klasse. Din klasselærer har nemlig et særligt ansvar for, at alle i klassen har det godt. Og derfor vil din klasselærer helt sikkert gerne hjælpe dig med at få løst situationen, så L holder op med at mobbe dig.


Snak med dine forældre 
Mobning er rigtigt svært. Og det kan nemt komme til at fylde rigtigt meget. Derfor er det også vigtigt, at du får snakket med dine forældre om, at du bliver mobbet. Man skal nemlig ikke gå med noget så svært som mobning helt alene. Det er alt for hårdt. Desuden vil dine forældre også kunne støtte dig, mens det er svært. Og hvis mobningen foregår på din skole, vil dine forældre også kunne hjælpe dig med at snakke med din skole om, hvordan I kan få stoppet mobningen. Hvis du synes, det er svært lige at få det sagt til dine forældre, kan du prøve at skrive det til dem i et brev. Det gør det nemlig nogle gange nemmere, fordi man så ikke selv skal sige helt så meget.


Tag fat i Headspace
Det er vigtigt, at du får snakket med nogen om, at du bliver mobbet. Og nogle gange er det måske nemmere at snakke med nogen, man slet ikke kender. Så kan du tage fat i Headspace. I Headspace sidder der nemlig en hel masse søde, frivillige rådgivere klar til at snakke med dig. Du kan snakke om lige nøjagtigt det, der fylder mest hos dig. Så du kan jo for eksempel fortælle, at du bliver mobbet. De frivillige har snakket med mange forskellige unge, der har haft mange forskellige problemer. Så de er vant til at snakke med unge, der har det svært.


Jeg håber, at mit svar har hjulpet dig. Og så krydser jeg fingre for, at du får snakket med nogen, så du kan få stoppet mobningen.
Mine gamle venner ødelagde på en måde mit liv. Men nu vil de være venner igen
Kategori: Venner
K\u00f8n: Dreng
Alder: 19
Dato: 2018-09-12T13:58:53.000Z

Sp\u00f8rgsm\u00e5l:
jeg bor i en ghetto jeg have venner her for et par år siden men jeg gjorder noget dumt jeg skrev med min vens søster men jeg var ung det ville jeg aldrig gøre igen 15 16 de fik min dame til at gå fra mig og banke mig være dag og fik alle fra det område jeg er fra til ikke at snakke med mig så jeg have ingen at snakke med holde mig hjemme de har på en måde ødelagt mit liv men som sagt jeg skrev med min vens søster men her for et par dage siden ringe ham jeg skrev til hans søster og undskylde og sagde jeg kan gå med dem igen men jeg har selv lavet en fejl og det har han også ved ikke om jeg skal begynde med at gå med dem igen for lige nu har jeg ingen venner er hele tiden alene men jeg er bange for det kommer til at gå galt igen som sagt det en ghetto stoler ikke på nogen hvad burde jeg gøre for vil gerne være sammen med dem fordi de har undskyldet men på den anden side gier jeg ikke at få problemer igen

Svar:
Det lyder, som om du har oplevet virkeligt meget i dit stadig relativt korte liv. Så jeg kan godt forstå, hvis det er svært for dig lige nu. Og jeg er glad for, at du har valgt at skrive ind og dele dine tanker.


Lav en liste 
Jeg kan godt forstå, at det kan være svært for dig at finde ud af, om du skal godtage dine venners undskyldning. For det lyder, som om de har været ret hårde ved dig. Jeg tænker i hvert fald ikke, at det er okay, at de begyndte at tæve dig. Heller ikke selvom du lavede en fejl. Vold er nemlig aldrig okay. Der er nemlig ingen, der har fortjent at blive slået. Og det har du heller ikke. Heller ikke selvom, du lavede en fejl. 


Det er dig selv, der er nødt til at mærke efter, om du har lyst til at tage imod din vens undskyldning. Og blive venner med dem igen. Hvis du synes, det er svært lige at finde ud af, kan du prøve at lave en liste med fordele og ulemper ved at blive venner med ham igen. Det helt vildt smarte ved lister er nemlig, at man har det hele foran sig. Sort på hvidt så man kan se, hvad der fylder mest. Måske det kan hjælpe dig med at finde ud af, hvad du skal gøre.


Der er desuden også kommet et par brevkassespørgsmål, der minder minder rigtigt meget om dit brevkassespørgsmål. Og jeg tænker, at der er rigtigt meget i de svar, som du også godt kan bruge til noget. Derfor linker jeg lige til det brevkassespørgsmål, der også linker videre til de andre.


Jeg håber, at mit svar har hjulpet dig lidt videre. Og så ønske jeg dig alt muligt held og lykke med det. Og håber du finder ud af det med din ven.
Jeg er bekymret for, om mine karakterer er gode nok til medicinstudiet
Kategori: Skole og uddannelse
K\u00f8n: Pige
Alder: 14
Dato: 2018-10-12T13:25:01.000Z

Sp\u00f8rgsm\u00e5l:
Jeg er en pige på 14 år som bekymrer sig meget om karakterer. Idag kom vi i skole og min lærer kom ind og sagde at næsten alle havde fået 4 på en stil. Nogle har fået 7 og en har fået 10. Vi har ikke fået af vide hvem. Jeg sidder nu og er virkelig ked af det og bekymret. Jeg vil rigtig gerne læse Medicin på Københavns Universitet, men gennemsnittet er helt vildt højt. Alle mine andre karakterer passer fint, og giver mig et gennemsnit som gør at jeg godt kan læse Medicin. Jeg ved bare ikke om jeg allerede skal bekymre mig om det nu eller om det er fjollet.


P.S det var min første stil.

Svar:
Uddannelse, fremtid, karakterræs.. Det er noget, der fylder. Og det gør det for rigtig mange  også allerede i din alder. Du er altså ikke alene om at have det sådan. Og det er rigtig godt, at du skriver herind og deler dine bekymringer. For jeg tror, der er mange, der kan genkende dem.


Tag en dag ad gangen
Jeg tror, jeg vil starte mit brev med at berolige dig. For heldigvis er der rigtig lang tid til, at du skal starte på universitetet. Så uanset om dine karakterer passer nu eller ikke passer, er det ikke bestemmende for, om du kan komme ind på universitetet. Men at du allerede nu har gode karakterer, er et tegn på, at du knokler i skolen og gør en indsats. Og lige præcis dét er langt mere sigende for dine muligheder end dit gennemsnit lige nu. Så hvis du bliver ved med at følge godt med i skolen og lave de ting, I bliver sat til, så kan det ikke gå helt galt.


Hvis jeg var dig, ville jeg prøve at slå koldt vand i blodet. Du spørger selv, om det er fjollet at bekymre sig allerede nu. Hvad tænker du selv? Du kan i hvert fald roligt huske dig selv på, at det næste du skal til er gymnasiet  og ikke universitetet. Så der er mange år til at dygtiggøre dig, før du skal søge ind der. Så tag en dag ad gangen. Du behøver ikke at have det hele på plads allerede nu. I stedet bringer de her bekymringer unødig stress og pres på dig, som kan påvirke din evne til at yde optimalt i skolen.


Pas på dig selv
Det lyder til, at du måske også bokser med noget perfektionisme.. Eller i hvert fald nogle tanker om, at du skal præstere, og at det gerne skal være den bedste præstation hver gang. Høje forventninger til os selv kan være svære at have. Og det kan faktisk gå hen og påvirke, hvordan vi har det psykisk. Særligt når man ikke altid lever op til disse forventninger, hvilket ikke er underligt. For ofte er de høje forventninger også urealistiske. Hvis du kan genkende nogle af de ting, kan du prøve at kigge på vores artikel på perfektionisme og vores råd til, hvordan man skruer ned for perfektionismen. Så kan du få idéer til, hvordan du kan passe på dig selv, når du oplever, at de høje forventninger tager overhånd.


Jeg håber, at mit svar har gjort, at du kan slappe lidt mere af. Husk at tage en dag ad gangen. Bliv ved med den gode indsats  så skal det hele nok gå.
Han er irriterende, men jeg tror, jeg er forelsket i ham
Kategori: Forelskelse
K\u00f8n: Pige
Alder: 14
Dato: 2018-10-19T12:33:25.000Z

Sp\u00f8rgsm\u00e5l:
Jeg er en 14 årig pige, jeg har det her problem, jeg tror jeg er forelsket i den her dreng i min klasse, men jeg ved ikke om jeg bare er vild med ham. Jeg synes bare han er helt fantastisk, selv om han er irreterene er det som om jeg ikke ser det. Det problem der er, er så at han overhovedet ikke kan lide mig, han kan ikke se mig som andet end venner, han er selv virkelig forelsket i en veninde jeg har som også går i min klasse. Jeg er meget genert, og hver gang han siger noget til mig begynder jeg at totalt smile eller at grine. jeg ved virkelig ikke hvad jeg skal gøre, de fleste siger bare at jeg skal glemme ham, men det er ikke så nemt, som folk går og tror. det er bare rigtigt træls, jeg begynder altid at græde når jeg tænker på han. Jeg håber du kan hjælpe mig.

Svar:
Det der med at kunne lide en person kan være noget svært noget. Især hvis følelserne ikke helt er gengældt. Så jeg kan godt forstå, at det er hårdt at være i for dig lige nu.


Bliv klogere på forelskelse
Jeg vil starte med at fortælle dig, at det er helt normalt at være i tvivl, om man er forelsket. Nogle gange flyder forelskelse og at være vild med én lidt sammen. Det kan være svært at skelne ad. Men hvis du gerne vil blive klogere på det, har vi artikel om forelskelse, der måske kan hjælpe dig lidt.


Det kan tage tid at glemmeJeg er glad for at høre, at du allerede har snakket med nogen om dine følelser for ham. Og selvfølgelig er det hårdt at skulle glemme en person, man er vild med. Især når han går i samme klasse. Men husk på, at der heldigvis er flere fyre end bare lige ham derude. Og derfor kan jeg også sige med sikkerhed, at du nok skal blive helt hovedkulds forelsket i en anden på et tidspunkt. Men det er hårdt lige nu. Derfor synes jeg, du skal tage et kig på vores artikel om ulykkelig forelskelse. Her er der nemlig nogle råd til at gøre det lidt nemmere at komme videre.


Bliv ved med at snakke med veninder
Som sagt lyder det til, at du allerede har snakket med nogle veninder om ham fyren. Og det skal du endelig blive ved med. Det er nemlig et rigtig godt emne at snakke med veninderne om. Måske har de prøvet noget lignende? Så kan du høre dem om, hvad de gjorde. Eller hvordan ville de prøve at glemme en fyr, de var vilde med? Tag endelig fat i dem igen og få nogle gode snakke om, hvad man kan gøre i den situation, du står i.


Held og lykke med det hele. Husk at give det tid. For med tid bliver det også nemmere for dig at komme videre. Og så kommer du til at finde en anden, du bliver lige så vild med  hvis ikke mere.
Jeg vil gerne slippe af med tankerne om ham, jeg er forelsket i
Kategori: Forelskelse
K\u00f8n: Pige
Alder: 13
Dato: 2018-10-19T12:50:41.000Z

Sp\u00f8rgsm\u00e5l:
Jeg er ret sikker på at jeg er forelsket i den her dreng. Jeg kan ikke lade være med at tænke på ham. Og jeg hader det, hvordan slipper jeg af med tanken om ham. Hvergang jeg bare tænker på ham, har jeg lyst til at begrave mig selv i et hul og dø dernede. Hvordan kommer jeg over ham !!! Helt seriøst!!!

Svar:
Det der med forelskelse er generelt en rigtig svær ting. Det kan bringe os helt ud af kurs og påvirke os rigtig meget. Og det kan godt lyde, som om det er sket lidt for dig også.


Gengælder han dine følelser?
Det lyder til, at du har det rigtig svært med, at du tænker på ham fyren hele tiden. Hvorfor er det, at det er så skidt at tænke på ham? Jeg kommer til at tænke på, om det er, fordi han ikke gengælder dine følelser? Eller fordi du ikke ved, om han er forelsket i dig? Hvis du er i tvivl, om han gengælder dine følelser, kan du kigge på tegn på forelskelse. Måske kan det gøre dig lidt klogere på, om han også er forelsket i dig.


Det tager tid at komme videre
Jeg er ked af at høre, at du har lyst til at begrave dig selv i et hul og dø dernede. Forelskelse kan som sagt ramme rigtig hårdt. Og det kan nogle gange føles som alt eller intet, hvis man er vild med en person. Du spørger til, hvordan du kommer over ham. Det korte svar er, at det tager tid. Når personer er kommet ind i vores hjerter, er de også det sværere at få ud igen. Men her på siden har vi nogle råd mod ulykkelig forelskelse, som du kan kigge på.


Snak med dine veninder
Det her med forelskelse er et rigtig godt emne at snakke med veninderne om. Så det er et af mine bedste råd til dig. Snak med dem. Måske har de også prøvet at tænke på en fyr hele tiden, de ikke kunne komme over? Så kan du høre dem om, hvad de gjorde. Eller hvordan ville de prøve at glemme en fyr, de var forelsket i? Tag endelig fat i dem og få nogle snakke om, hvad du kan gøre i den situation, du står i.


Jeg ønsker dig held og lykke med det. Kærlighed er svært. Men vi kan komme videre  især hvis man har nogle gode veninder omkring sig til at støtte en.